ફેડરેશન ઓફ ઈન્ડસ્ટ્રીઝ એસોસિયેશનના (એફઆઈએ) પ્રમુખ જગદીશ રામાણીએ જણાવ્યું કે, “ગુજરાતમાં યાર્ન મેન્યુફેક્ચરિંગ, વિવિંગ, પ્રોસેસ અને ટ્રેડિંગ યુનિટોમાં ૧પ-ર૦ લાખ લોકો કામ કરતા હતા. જેમાંથી પ૦ ટકા કામદારો બિહાર, ઉત્તરપ્રદેશ, મધ્યપ્રદેશ, ઓરિસા, રાજસ્થાનના હતા. રોકડા વગર ૭૦ ટકા યુનિટ બંધ થઈ જતા ૧૦-૧ર લાખ મજૂરો બેકાર થઈ ગયા છે. જે યુનિટો કાર્યરત છે તે અઠવાડિયામાં ત્રણ દિવસ જ ચાલે છે. એ પણ ૬-૮ કલાક જ. નોટબંધી પહેલાં આ તમામ યુનિટો ત્રણ-ત્રણ પાળી ૩૬પ દિવસ ધમધમતા હતા. આ ધંધા સાથે સંકળાયેલા સ્થાનિક લોકો પોતાના ગામડે જઈ પોતાના બાપદાદાનો વારસો સંભાળી ખેતીમાં લાગી ગયા છે. તો અમુક ફરી હીરામાં જોડાયા છે.”